== ==== == == ==

Jonatan Kimble Simmons (1955-yil 9-yanvar) – amerikalik aktyor. U 200 dan ortiq film va televizion rollarda sur’atga tushgan oʻz davrining eng koʻzga koʻringan aktyorlari safidan joy olgan. U Damien Chazellening ''*Whiplash*" (2014) filmida Terens Fletcher ismli musiqa oʻqituvchisi rolidagi ijrosi uchun „Academy", „British Academy Film", "Screen Actors Guild" va „Golden Globe" kabi mukofotlarni oʻz ichiga oluvchi Supporting Actor naminatsiyasiga sazovor boʻlgan.

Hayoti
------

Simmons ish boshqaruvchi Patrisiya (qizlik familiyasi Kimble) va Parcells Oʻrta maktabidagi musiqa fani oʻqituvchisi Donald Uilyam Simmonsning oʻgʻli boʻlib, 1955-yil 9-yanvarda Michigan shtatidagi Grosse Pointe shahrida tugʻilgan. Oiladagi uch farzanddan biri boʻlgan Simmons Grosse Pointe-Vudsdagi Ferry boshlangʻich maktabida oʻqigan.1965-yil Simmons 10 yoshga toʻlganida, uning oilasi Ohio shtati Kolumbus shahri chekkasidagi Uortingtonga koʻchib oʻtgan. 1970-yildan 1972-yilgacha u Uortington oʻrta maktabida oʻqib, drama, futbol va xoʻr toʻgaraklariga qatnashgan. 1973-yil Simmons 18 yosh boʻlganida, uning oilasi Montana shtatining Missula shahriga koʻchib oʻtib, u yerda otasi Montana universiteti musiqa maktabi direktori boʻlib faoliyat yuritgan. Kichik Simmons 1978-yilda Montana universitetida Musiqa sanʼati yoʻnalishi boʻyicha bakalavr darajasini olgan. Kollej davomida u musiqiy yoʻnalishda faoliyat yurituvchi Phi Mu Alpha Sinfonia jamoasiga aʼzo boʻlgan. Simmons 1977-yildan 1982-yilgacha Montana shtatining Bigfork shahridagi Bigfork yozgi teatrida turli rollarda namoyon boʻlgan. Keyinchalik Sietlga koʻchib oʻtib hamda Sietl repertuar teatriga aʼzo boʻlib, u yerda eng yaqin doʻsti Maykl Smit bilan uchrashgan.

Simmons va uning rafiqasi Mishel Shumaxerning ikki farzandi bor. Ularning qizi Olivia Simmons *"The Only Good Indian"* (2009) va *"I’m Not Here"* (2017) deb nomlanuvchi ikkita filmda sur’atga tushgan. Oʻgʻli Jo Simmons ham vaqti-vaqti bilan yuqori byudjetga ega boʻlmagan filmlarda rol oʻynagan. Simmons oʻz intervyularining birida bolalarining aktyorlikka boʻlgan qiziqishlarini ragʻbatlantirganini aytib oʻtgan.

U 1975-yilda Montana universitetida tashkil etilgan Phi Mu Alpha Sinfonia deb nomlanuvchi erkaklar musiqiy ittifoqining aʼzosi boʻlgan.

Film va televizion rollari
--------------------------

Simmons Sem Raimining *"Oʻrgimchak odam"* trilogiyasidagi (2002–2007) J. Jonah Jeymson roli bilan tanilgan. U Jeymson rolini Raimining ushbu trilogiyasiga aloqasi boʻlmagan turli Marvel ommaviy axborot vositalarida, bir nechta animatsion filmlarda hamda Marvel kinematik olami filmlarida takrorladi. U *"The Cider Rules"* (1999), *"'Thank you for Smoking''* (2005), „Juno" (2007), *"'Burn After Reading"* (2008), *"Up in the air"* (2009), *"Jennifer`s Body''*, ''*La La Land* (2016), *Juctise League* (2017) va *Palm Springs* (2020) kabi filmlarda koʻplab yordamchi rollarda sur’atga tushgan. Simmons *"Being the Ricardos* "(2021) filmida Uilyam Frouli rolini ijro etganligi uchun „Best Supporting Actor" nominatsiyasi boʻyicha Academy mukofotiga sazovor boʻlgan.

Simmons 1991-yil Broadway sahnasida *Piter Pandagi Kapitan Huk* rolini, 1992-yilda esa *"Guys and dolls" filmidagi* Benni Sautstreet rolini ijro etgan.

Simmons birinchi marotaba *"Popeye Doyle" televizion shousida jonli efir vaqtida* patrul xodimi sifatida koʻrinish berdi. Keyingi yili u *All My Children* dasturida RCMP serjanti sifatida paydo boʻldi. Uning eng mashhur rollari orasida *"Law & Order"* va *"Nyu-York Undercover"* filmi toʻrtligining uch qismida politsiya psixiatri doktor Emil Skoda sifatida oʻynagan roli va qamoqxona haqidagi „*Oz*" dramasida sadistik neonatsist mahbus Vernon Shillinger boʻlib oʻynagan roli mavjud.

U 2017-yildan 2019-yilgacha *"Counterpart"* ilmiy-fantastik trillerida Govard Silk va Xovard Silk Prime rollarini oʻynagan.

Simmons doʻsti Jeyson Reytman ishlab chiqargan yoki rejissyorlik qilgan bir nechta filmlarda, jumladan Thank You For Smoking, *Juno*, *Up In The Air* va *Jennifer's Body* kabi filmlarda rol oʻynagan. U 2013-yilda Reitmanning „Labor Day" filmida Mr. Jervis rolida sur’atga tushgan. U 2012-yilgi Nickelodeonning *The Legand of Korra seriyasidagi* Aang va Kataralarning oʻgʻli hamda Airbending ustasi boʻlgan Tenzin roli uchun ovoz bergan. U „Growing Up Fisher" filmida koʻzi ojiz advokat „Mel Fisher" rolini oʻynagan. 2015-yildan 2016-yilgacha Disney XD multfilmi *Gravity Falls* serialining ikkinchi mavsumida olim Stenford Pins rolini ovozlashtirgan.

Maʼlumotnomalar
---------------

1. ↑  „J.K. Simmons". *TV Guide*. May 14, 2016da asl nusxadan arxivlandi. Qaraldi: March 27, 2015.
2. ↑  „From Spider-Man to Aaron Sorkin: JK Simmons Is Everywhere". *GQ* (14-dekabr 2021-yil). Qaraldi: 5-yanvar 2022-yil.
3. ↑  „JK Simmons: 'I still get emotional – how could the universe be so unfair?'". *the Guardian* (10-dekabr 2018-yil). Qaraldi: 5-yanvar 2022-yil.
4. ↑  *Hinds, Julie*. „J.K. Simmons lit up Oscars with simple message". *Detroit Free Press*. USA Today (24-fevral 2015-yil). Qaraldi: 15-yanvar 2020-yil.
5. ↑  „Patricia 'Pat' Kimble Simmons". *Missoulian*. Qaraldi: 24-noyabr 2017-yil.
6. ↑  „UPI Almanac for Thursday, Jan. 9, 2020". *United Press International* (9-yanvar 2020-yil). Qaraldi: 15-yanvar 2020-yil. „… actor J.K. Simmons in 1955 (age 65)".
7. 1 2  *Hinds, Julie*. Tribute from the Heart. *The Detroit Free Press* (24-fevral 2015-yil), s. 6A. „...Simmons was born at Bon Secours Hospital in Grosse Pointe and grew up in Grosse Pointe Woods...".
8. ↑  McFarlin, Jim (September 20, 2011). „Role Call: Actor J.K. Simmons". *Hour Detroit*. January 15, 2020da asl nusxadan arxivlandi. Qaraldi: January 15, 2020.
9. ↑  „J. K. Simmons Yearbook". Qaraldi: 5-mart 2018-yil.
10. 1 2  „J. K. Simmons Biography". *Yahoo! Moviesm*. Qaraldi: 24-noyabr 2017-yil.
11. ↑  „Wichita Eagle: Search Results". *Newsbank*. Qaraldi: 24-noyabr 2017-yil.
12. ↑  „6 Notable University of Montana Alumni | Famous UM Grads". *ROAM Student Living* (15-iyul 2019-yil). Qaraldi: 4-yanvar 2021-yil.
13. ↑  „J.K. Simmons recruited his kids for new low-budget movie". *www.hollywood.com* (13-mart 2019-yil). Qaraldi: 28-sentyabr 2022-yil.
14. ↑  „Log In ‹ Phi Mu Alpha Sinfonia — WordPress". *www.sinfonia.org*.
15. ↑  „J. K. Simmons (Performer)". *Playbill*. Qaraldi: 24-noyabr 2017-yil.
16. ↑  „Actor J.K. Simmons. He's a regular on HBO's "OZ" the graphic and disturbing drama of life in ...". *NPR* (9-iyul 1999-yil). Qaraldi: 24-noyabr 2017-yil.
17. ↑  *Stanley.* „The Fun of Having a Single Parent". *The New York Times* (21-fevral 2014-yil). Qaraldi: 26-aprel 2014-yil.
18. ↑  Lin, Joseph C. (June 12, 2015). „J.K. Simmons to Join Cast of Disney's Gravity Falls". *Time*. Qaraldi: November 24, 2017.